
Afrika 


<€* Ovo je glavno značenje pojma Afrika. Za druga značenja, pogledajte Afrika (razdvojba). 


Afrika je drugi svjetski kontinent po veličini i broju 
stanovnika, nakon Azije. 

S površinom od oko 30,244.050 km 2 uključujući 
otočja, pokriva 6 % ukupne Zemljine površine i 
pokriva 20,4 % ukupnog kopnenog područja na 
Zemlji.^ 

S otprilike 1.225,080.000 stanovnika (podatak za 
2016.) čini oko 15 % ljudske populacije. 

Kontinent je okružen Sredozemnim morem na sjeveru. 

Sueskim kanalom i Crvenim morem na sjeveroistoku, 

Indijskim oceanom na jugoistoku i Atlantskim 
oceanom na zapadu. 

U Africi postoji 46 država uključujući Madagaskar, 
odnosno 54 države uključujući sva otočja. 

Afrika, posebice središnja istočna Afrika, u znanstvenoj 
zajednici smatrana je zemljom porijekla čovjeka i porodičnog 
stabla Hominidae (veliki majmuni), što je dokazano otkrićem 
najranijih hominida i njihovih vjerojatnih predaka, kao i 
kasnijih čiji ostaci datiraju prije otprilike sedam milijuna godina 
- uključujući Sahelanthropus tchadensisa, Australopithecus 
africanusa, A. afarensisa. Homo erectusa, H. habilisa i H. 
ergastera - s najstarijim nalazištem Homo sapiensa (čovjeka) u 
Etiopiji koji datira prije oko 200 000 godina.^ 

Afrika obuhvaća mnoge klimatske zone; to je jedini kontinent 
koji se proteže od sjevernog do južnog umjerenog pojasa.^ 

Žena u Sudanu radi tradicionalni kruh 
kisru. 

Površina 

Nubijski svirač flaute. 


Etimologija 


U antici, Rimljani su koristili ime Africa terra za sjeverni dio kontinenta, današnji Tunis, koji je bio rimska 
provincija Afrika Nova. Samo porijeklo imena Africa ima više tumačenja: od feničanski afar (prašina ), 
grčki aphrike (bez hlada) ili latinski aprica (sunčano). 

Zemljopis Afrike 

■ Površina: 30 292 000 km 2 s otocima, 29 200 000 km 2 bez otoka 

■ Država s najmanje stanovnika: Sejšeli (81.000 stanovnika) 


Položaj 





















Nalazi se na sve četiri polutke. Presjeca ju ekvator i nulti 
meridijan. Pruža se od Sredozemnog mora na sjeveru do 
Indijskog i Atlanskog oceana na jugu. Dio je prastarog kopna 
Gondvane. To je prastaro kopno gdje su u prošlosti Afrika, 
Australija, Antarktika, Južna Amerika i Arapski poluotok bili 
spojeni. 

Politička geografija 


Afrika se politički dijeli na njezine države - manje i veće te 
otoke.[3] (https://proleksis.lzmk.hr/7053/) 


Možemo podj eliti na visoku i nisku Afriku 


Geologija i geomorfologija 
Planine 

■ Najviši vrh: Uhuru na planini Kilimandžaro (5895 m, Tanzanija) 

■ Planina Atlas na sjeverozapadu afrike, na prostoru Maroka, Alžira i Tunisa. Unutar ovog 
planinskog sustava, razlikujemo Anti Atlas, Tel Atlas, Saharski Atlas, Srednji Atlas, Visoki 
Atlas. 

Nizine 

Dijeli se na visoku i nisku Afriku. Reljefne cjeline niske su gorje Atlas, Sahara, Somalija, zavala Konga i 
Čada. Reljefne cjeline visoke Afrike su: Jezersko, etiopsko i Južno Afričko visočje. Dio je Gondvane, od nje 
su u prošlosti nastale: Indija, Južna Amerika, Afrika, Antarktika i Australija. 

Otoci 




Značajni otoci i otočne skupine Afrike su: 

■ Madagaskar, 

■ Zelonortski otoci, 

■ Kanarski otoci (Španjolska), 

■ Sejšeli, 

■ Komori, 

■ Mauricijus 

Rijeke 



Plaža na Madagaskaru. 


Najdulje rijeke kontinenta Afrike: 





























- Nil-6 397 km, 

■ Kongo - oko 4 800 km, 

■ Niger - 4 200 km, 

■ Zambezi - 2 750 km 


Jezera 


■ Broj jezera: više od 2 000 (više od 400 samo u 
Nigeriji) 

Značajnija jezera na kontinentu Afrike: 

■ Najveće jezero: Viktorijino jezero (68 880 km 2 , 
Uganda/Kenija/ Tanzan ija) 

■ Najdublje jezero: jezero Tanganjika 1470 m duboko 
(Burundi/DR Kongo/ Tanzanija / Zam bija) 


Klima 



Ribari na Viktorijinom jezeru u Ugandi. 


■ Najniže izmjerena temperatura: -24 °C (Ifrane, 

Maroko) 

■ Najviše izmjerena temperatura: 58 °C (Al Aziziyah, Libija) 

U Africi imamo osam klimatskih zona: 

■ Tropska vlažna područja 

■ Tropska povremeno vlažna područja 

■ Tropski polupustinja 

■ Sub-saharsko područje 

■ Suptropska područja s vlažnim zimama 

■ Suptropska područja s vlažnim ljetima 

■ Sušni suptropi 

■ Stepe s vlažnim zimama 

U Centralnoj Africi prevladava ekvatorska klima. Ona je najviše izražena u zavali Konga i u niskom 
Atlantskom primorju. Prema sjeveru i jugu ova klima postepeno prelazi u vlažnu tropsku s kišnim i sušnim 
dijelom godine. Na jugu Angole vlada sušna tropska klima. 

Tlo i vegetacija 


Naselja 


■ Gradovi s najviše stanovnika: Kairo (Egipat, 17,2 milijuna stanovnika) i Lagos (Nigerija, 15,5 
milijuna stanovnika) 


Demografija 


Stanovništvo: 1 milijardu, 14 % svjetskog stanovništva 























Najmnogoljudnija država: Nigerija (131 milijun stanovnika) 


Povijest 


v Podrobniji članak o temi: Povijest Afrike 

Afriku, kolijevku čovječanstva, već su prije oko 3,5 milijuna godina 
naseljavali preci današnjeg čovjeka. Prije oko 1,8 milijuna godina 
napustio ju je Homo erectus i proširio se Europom i Azijom. Potkraj 
paleolitika Afriku su naseljavali Bušmani i Pigmejci te negridno 
stanovništvo u sjevernoj, zapadnoj i srednjoj Africi. Prva velika 
civilizacija Afrike, Egipat, nastao je oko 5 000 g. pr. Kr. u delti Nila. 

Od 11. st. pr. Kr. na obali Afrike svoje trgovačke kolonije osnivaju 
Feničani. Tijekom 2. i 1. st. pr. Kr. cijelu sjevernu obalu Afrike od 
današnjeg Maroka do Egipta osvaja Rim. U 1. stoljeću kršćanstvo 
dolazi do Aleksandrije. Nakon raspada Rimskog Carstva Afikom je 
vladao Bizant, a zapadnim dijelom sjeverne dijelom Afrike neko 
vrijeme i Vandali. 

U 7. i 8. stoljeću dolazi do arapskog osvajanja Afrike čime se 
sjeverni dio kontinenta našao pod arapsko-islamskim utjecajem. Prije Krista u Nubiji se razvilo kraljevstvo 
Kuš, te Kraljevstvo Aksum u današnjoj Etiopiji. U zapadnoj se Africi 700. godine razvija kraljevstvo Gana 
koje traje do 1200. U 8. stoljeću arapski trgovci stvaraju trgovački put preko Sahare s bogatim trgovačkim 
gradovima. Razmjenjuju oruđe i oružje, bakar i konje za zlato, kožu i robove. 1100. javlja se kraljevstvo 
Benin u zapadnoj Africi koje traje sve do 1897. 1200. se javlja kraljevstvo Mali (traje do 1500), 1350. 
kraljevstvo Songhai (traje do 1600). Na jugu Afrike 1270. do 1450. traje kraljevstvo Shona. Grad Timbuktu 
u 14. stoljeću postaje središte trgovačkih putova koji vode preko Sahare. 

Ostala većina stanovnika Afrike južno od Sahare bila je izolirana od događaja u sjevernoj Africi. 
Bartolomeu Dias oplovljava Rt Dobre nade. Europsku ekspanziju u Africi započeli su Portugalci u 15. 
stoljeću i tada započinje ekonomsko iskorištavanje Afrike. Oni su zauzeli obale kraljevstva Konga i obalu 
istočne Afrike, te stvorili svoje kolonije u Angoli i Mozambiku. Od 17. stoljeća Britanci su započeli 
osvajanje obale današnje Gane, a Francuzi su zauzeli ušće rijeke Senegal. God 1652. Svoju koloniju u 
južnoj Africi, Kaapstadt, stvorili su Nizozemci. Već u 16. stoljeću počinje izvoz crnog robija u Ameriku. U 
18. je stoljeću više od 7 milijuna Afrikanaca poslano u Ameriku kao roblje. Tijekom 18. i 19. stoljeća trajala 
su istraživanja unutrašnjosti Afrike. Britanski istraživači Burton, Speke, Livingstone i Stanley postepeno su 
otkrivali sve veća i veća područja tzv. crne Afrike. 1487. Kolonijalno osvajanje Afrike u pravom smislu 
ostvareno je u 19. stoljeću. Najveće kolonijalne sila postale su Velika Britanija i Francuska, a osim njih 
kolonizatori su bili i Njemačka, Belgija, Italija, Portugal, Španjolska. Podjela Afrike na kolonije službeno je 
prihvaćena na berlinskom kongresu 1885. 

Nakon Drugog svjetskog rata jača antikolonijalizam širom Afrike i započinje proces dekolonizacije. Većina 
je afričkih država nezavisnost stekla oko 1960. Posljednje države koja je stekle nezavisnost bile su Namibija 
(1990.) te Eritreja (1991.) 1994. je u Južnoafričkoj Republici srušen apartheid. 



Stanovništvo 


Gustoća naseljenosti je vrlo nejednolika naročito zbog prirodno-zemljopisnih obilježja - 18,8 stan/km 2 . 
Usprkos gospodarskoj zaostalosti, afričko stanovništvo, zahvaljujući napretku zdrastvene zaštite, vrtoglavo 
raste, što minimalizira napore u razvoju gospodarstva, u većini afričkih zemalja tek se posljednjih desetljeća 
zbivaju plemensko i nacionalno sazrijevenje i diferencijacija; nastaju narodnosni entiteti, plemena i narodi 



































traže sebe, svoju povijest, jezik, kulturu, samobitnost i teritorij. 
Ti problemi rasnog i nacionalnog sazrijevanja biti će vrlo dugi i 
bolni pogotovo zato što je afrički kontinent prema brojnosti 
raznih entiteta najrascjepkaniji na svijetu (danas se tamo govori 
više od 730 jezika). Nacionalne i plemenske razlike, traženje 
životnog prostora, umjetno povučene državne granice, danas se 
pojačavaju i dovode do vrhunca bijedu, neznanje i 
nerazumijevanje svijeta. 


Etnički sastav 

U Africi postoji oko 500 naroda i plemena. Sjeverni dio 
kontinenta i dio istočne Afrike sjeverno od ekvatora naseljavaju 
hamitsko semitski narodi Arapi, Berberi, Egip ćani, a u Sahari 
žive Tuarezi. Etiopljani su semiti i hamiti međusobno izmiješani 
Amhari, Tigrani, Oromi, Sidami. Somali su također hamiti. Na 
Hamitsko-semitske narode otpada oko trećina afričke 
populacije. Veći dio podsaharske Afrike bez Madagaskara 
naseljen je raznim afričkim narodima negroidne rase na koje 
otpada dvije trećine populacije kontinenta. Zapadnu Afriku 
južno od Sahare naseljavaju Sudanski crnci podjeljeni na 200 
etničkih grupa. U priobalju Gvinejskog zaljeva žive: Akani, 

Joruba, Ibo, Fon, Bauli, Ibibio, Tvi, Idjo itd. Na krajnjem 
zapadu regije u priobalju Atlantika žive: Wolofi, Temne, Sušu 
itd. Područje savana južno od Sahare naseljavaju Fulani rašireni 
od Senegala i Gvineje pa sve do Nigerije i Kameruna. Na 
sjeveru Nigerije žive Hausa i Kanura narodi. Oko izvorišta 
rijeke Niger žive mnogi narodi Bambara, Malinke, Dogon, 

Songai i dr. Veći dio središnje i južne Afrike naseljavaju Bantu narodi sastavljeni od preko 150 etničkih 
grupa i mnogo plemena (oko 1400). Najbrojniji među njima su: Zulu, Hosa, Bemba, Ovambo, Sona, 
Matambele, Makua. Naseljavaju krajni jug Afrike. Na istoku su dominanatni: Kikuju, Sukuma, Ganda, 
Njmavezi i dr. U centralnoj Africi najbrojniji su: Kongo, Bamilenke, Hutu, Fang itd. Nilotski crnci žive na 
jugu Sudana, na sjeveru Ugande i zapadu Kenije, gdje su najbrojniji: Dinka, Neur, Luo, Turkana i dr. U 
pustinjama Namib i Kalahari žive narodi iz koisanska grupe Bušmani i Hotentoti ukupno 250 000. U 
prašumama centralne Afrike žive pripadnici kepačke rase tzv. Pigmeji oko 300 000. Nekada su naseljavali 
mnogo veće teritorije, ali su ih u prašume potisnuli bantoidni narodi. Na Madagaskaru žive malajski 
doseljenici pomiješani s domaćim negroidnim stanovništvom. Na otoku Mauricijusu i u Južnoafričkoj 
Republici i Keniji žive indijski doseljenici ukupno oko 1,5 milijuna. 

Hrvatske riječi potekle iz afričkih domorodačkih jezika su primjerice: banana, čimpanza, impala, makaki, 
mamba, okapi, safari, zebra, zombi, vuvuzela, tango, vudu. 


Festival plesa u Bocvani. 



Dama u Gani. 



Narodi 

Bušmani su jedni od naroda Afričkoga kontinenta. 

Pigmeji su jedan od malobrojnijih naroda u Africi. Žive oko Konga i veoma su niskog rasta, ima ih od 
250.000 do 600.000. [5] 


Religije 



















. Podrobniji članak o temi: Religije Afrike 


U Africi su raširene različite religije. Oko 85 % Afrikanaca ispovijeda islam na sjeveru i istoku i kršćanstvo 
na jugu. Granica između islama i kršćanstva nepravilno se kreće između desete i petnaeste paralele sjeverno 
od ekvatora. Islam je najraširenija religija u Africi i ispovijeda ga 45 % stanovništva kontinenta. Poslije 
arapskih osvajanja u 7. stoljeću on se snažno učvrstio u zemljama u sjevernoj Africi od Egipta do Maroka. 
Od 12. stoljeća islam prodire u regiju Sudana, u istočnoj Africi gdje se učvršćuje do 19 stoljeća. Gotovo svi 
muslimani Afrike su suniti. Prema studiju objavljenom u listopadu 2012. broj kršćana u Africi popeo se na 
oko 46 % stanovništva dok se broj muslimana spustio na oko 40 i da je kršćanstvo najraširenija religija 
kontinenta. Jedan od razloga povećanju broja kršćana je prema islamskim medijima i povećan broj 
prelazaka s islama na kršćanstvo. ^ 

Regije Afrike 


Sjeverna Afrika 

Podrobniji članak o temi: Sjeverna Afrika 


Zapadna Afrika 

Podrobniji članak o temi: Zapadna Afrika 


Istočna Afrika 

Podrobniji članak o temi: Istočna Afrika 



Regije Afrike 


Srednja Afrika 

Podrobniji članak o temi: Srednja Afrika 


Južna Afrika 

Podrobniji članak o temi: Južna Afrika (regija) 


Države 

■ Alžir (Glavni grad Alžir) 

■ Angola (Glavni grad Luanda) 

■ Benin (Glavni grad Porto Novo, a sjedište vlade Cotonou) 

■ Bocvana (Glavni grad Gaborone) 

■ Burkina Faso (Glavni grad Ouagadougou) 

■ Burundi (Glavni grad Bujumbura) 

■ Čad (Glavni grad N'Djamena) 

■ Demokratska Republika Kongo (prije Zaire) (Glavni grad Kinshasa) 

■ Džibuti (Glavni grad Djibouti) 































■ Egipat (Glavni grad Kairo) 

■ Ekvatorska Gvineja (Glavni grad Malabo) 

■ Eritreja (Glavni grad Asmara) 

■ Etiopija (Glavni grad Adis Abeba) 

■ Gabon (Glavni grad Libreville) 

■ Gambija (Glavni grad Banjul) 

■ Gana (Glavni grad Accra) 

■ Gvineja (Glavni grad Conakry) 

■ Gvineja Bisau (Glavni grad Bissau) 

■ Južni Sudan (Glavni grad Juba) 

■ Južnoafrička Republika (Glavni gradovi: Pretoria 
(sjedište vlade), Cape Town (sjedište parlamenta) i 
Bloemfontein (sjedište sudstva)) 

■ Kamerun (Glavni grad Yaounde) 

■ Kenija (Glavni grad Nairobi) 

■ Komori (Glavni grad Moroni) 

■ Lesoto (Glavni grad Maseru) 

■ Liberija (Glavni grad Monrovia) 

■ Libija (Glavni grad Tripoli) 

■ Madagaskar (Glavni grad Antananarivo) 

■ Malavi (Glavni grad Lilongvve) 

■ Mali (Glavni grad Bamako) 

■ Maroko (Glavni grad Rabat) 

■ Mauricijus (Glavni grad Port Louis) 

■ Mauretanija (Glavni grad Nouakchott) 

■ Mozambik (Glavni grad Maputo) 

■ Namibija (Glavni grad Windhoek) 

■ Niger (Glavni grad Niamey) 

■ Nigerija (Glavni grad Abuja) 

■ Obala Bjelokosti (Glavni grad Yamoussoukro, a 
sjedište vlade Abidjan) 

■ Republika Kongo (Glavni grad Brazzaville) 

■ Ruanda (Glavni grad Kigali) 

■ Sejšeli (Glavni grad Victoria) 

■ Senegal (Glavni grad Dakar) 

■ Sijera Le one (Glavni grad Freetovvn) 

■ Somalija (Glavni grad Mogadišu) 

■ Srednjoafrička Republika (Glavni grad Bangui) 

■ Sudan (Glavni grad Khartoum) 

■ Svazi (Glavni grad Mbabane) 

■ Sveti Toma i Princip (Glavni grad Sao Tome) 

■ Tanz anija (Glavni grad Dodoma, a sjedište vlade Dar-' 

■ Togo (Glavni grad Lome) 

■ Tunis (Glavni grad Tunis) 

■ Uganda (Glavni grad Kampala) 

■ Zambija (Glavni grad Lusaka) 



Svirač iz Alžira. 



5* 


Festival konja u Tunisu. 



Nakit u Egiptu. 


-Salaam) 













































































■ Zelenortska Republika (Glavni grad Praia) 

■ Zimbabve (Glavni grad Harare) 

■ Entklave ili autonomne oblasti 

■ Ceuta Ceuta (Glavni grad Ceuta) 

■ Tles eparses 

■ Kanari (Glavni grad Santa Cruz de Tenerife) 

■ Madeira (Glavni grad Funchal) 

■ Mayotte (Glavni grad Mamoudzou) 

■ Melilla (Glavni grad Melilla) 

■ Reunion (Glavni grad Saint-Denis) 

■ Somaliland (Glavni grad Hargeisa) 

■ Sveta Helena (otok) (Glavni grad Jamestovvn) 

■ Zapadna Sahara (Glavni grad El Aaiun) 

Politika 


Gospodarstvo 



Muškarac iz Kameruna. 


Afrika je najsiromašniji kontinet svijeta. Prema UN-ovom izvješću 
iz 2003., od 175 zemalja 151. - 175. mjesto zauzele su afričke 
države. Gospodarsko stanje usko je povezano s političkom 
stabilnošću. S obzirom da su ratovi, suše, glad, oboljelo stanovništvo 
afrička svakodnevica, gospodarske prilike na većem su dijelu 
kontinenta iznimno teške. Ipak, postoje regionalne razlike. 

Sjever Afrike u daleko je boljem položaju od ostatka kontinenta 
(Subsaharske Afrike - južno od Sahare). Životni standard puno je 
viši, iako je još uvijek znatno niži nego u slabije razvijenim 
europskim državama (Libija je izuzetak), postotak oboljelih od 
AIDS-a gotovo je zanemariv, a blizina Europe i Sahara u zaleđu 
orijentirah su ovaj prostor povijesno-geografski više prema 
europskome civilizacijskom krugu nego prema ostatku Afrike. 
Izuzetak je također i Južnoafrička Republika. Svazi, Lesoto, 
Bocvana i Namibija uglavnom zbog rudarstva, Sejšeli, te Gabon i 
Ekvatorijalna Gvineja, uglavnom zbog nalazišta nafte, također 
spadaju u bogatije države Afrike. 



Djevojka iz Etiopije 


Gospodarstvima većine afričkih zemalja dominira poljoprivreda . 

Proizvodnja usjeva koji čine okosnicu prehrane stanovništva, kao i 

komercijalnih usjeva ima mnogo veće značenje od industrije. Industrija je uglavnom ograničena na JAR. 
Izvoz mnogih zemalja ovisi o jednom jedinom artiklu - poput bakra ih zlata te komercijalnih usjeva poput 
kave, što ih izlaže riziku promjena cijena na svjetskom tržištu. Mnoge afričke vlade traže prekomorske 
ulagače kapitala kako bi razgranale svoje gospodarstvo i razvile širu industrijsku osnovu. 


Ukupni BDP cijele Afrike iznosi 1.635 bilijuna $. Stopa godišnjeg rasta BDP-a iznosi 0,74 %. Također, 
BDP po glavi stanovnika vrlo je nizak. Prosječan BDP po glavi stanovnika iznosi 1,968$. Od dvadeset 
najsiromašnijih zemalja svijeta s BDP-om manjim od 300$, osamnaest ih se nalazi u Africi. Najsiromašniji 
su Burundi, DR Kongo i Liberija s BDP-om od oko 100$. Većina afričkih zemalja, pogotovo onih južno od 
$ahare, bilježi tijekom posljednjih tridesetak godina drastičan pad narodnog dohotka. 50 % Afrikanaca 








































zarađuje manje od 1 $ dnevno. Nabogatija država Afrike je Mauricijus, 
s BDP-om po glavi stanovnika od 12 800 $, slijede Južna Afrika (10 
000 $), Bocvana (8 500 $), Sejšeli (7 800 $), Namibija (6 900$), Tunis 
(6 800 $) itd. Afrika danas proizvodi oko 28 % svjetske proizvodnje 
kakaa, 25 % kave, 56 % uljane palme, 60 % sisala, 11 % pamuka i 6 % 
prirodnog kaučuka. Afrika je također bogata šumama - 23 % kontinenta 
prekrivaju šume (12 % svjetskih zaliha drvne mase). 



BDP per capita preračunat u 
američke dolare; izvor Svjetska 
banka - 2002. 


Gospodarstvo Afrike uglavnom se i danas oslanja na prirodna bogatstva 
koja se često neplanirano i nerazumno troše. Smještaj prirodnih 
bogatstava utjecao je na ukupnu gospodarsku i demografsku 
polarizaciju Afrike. Veći gradovi nastaju uglavnom uz velika nalazišta 
rudnih bogatstava te uz morske obale. Godišnja stopa rasta afričkog 
gradskog stanovništva iznosi 3,5 %. Primjer polarizirane koncentracije 
vezane za rudna nalazišta je Transvaal u JAR-u. Obuhvaća gradove 
poput Johannesburga, Pretorije, Krugersdorpa, Vereeniginga... i tu je 
prisutna golema koncntracija stanovništva. Drugi su primjer rudarska 

pokrajina Shaba (Katanga) u Kongu, Kabilija u sjeveroistočnom Alžiru, gotovo cijela obala zapadne Afrike 
a i pojas koji se proteže od Maroka do Tunisa jedno je od najurbanijih afričkih područja, s 43 milijuna ljudi 
u gradovima. To područje obuhvaća 54 grada s 100 000 ljudi ih više. Stanovništvo često hrli i u glavne 
gradove gdje je sve prisutniji problem divlje gradnje. I u Africi se tim procesom stvaraju megalopolisi u 
kojim se stalno povećava broj stanovnika. Primjer su konkurbacija Kairo - Aleksandrija - Port Said 
(Egipat) , Casablanca - Rabat (Maroko) , rast južnoafričke luke Capetown... 


Poljoprivreda 

Gospodarstvo Afrike više se nego ijedan drugi kontinent oslanja 
na poljoprivredu - poljoprivredna proizvodnja sudjeluje u 
ukupnom izvozu i BDP-u s 34 %, a oko 60 % afričke radne 
snage radi u primarnom sektoru. Od ukupne površine 
kontinenta 8,1 % otpada na oranice, 20,8 % na livade i 
pašnjake, 25,7 % na šume, 43 % je neproduktivno zemljište, a 
2,4 % je potencijalno produktivno. 3/5 afričkih poljoprivrednika 
radi na malim imanjima kako bi prehranili svoje obitelji, tako 
da gotovo i nemaju viškove koje bi mogli prodati. 

Tržnica u Banfori u Burkini Faso 

S druge strane, značajan je broj velikih farmi na kojima se 
uzgajaju proizvodi poput kave, pamuka, kakaa i kaučuka. Te se 

farme rasprostiru na više desetaka kvadratnih kilometara i zapošljavaju veliki broj radnika. Nažalost, veliki 
broj tih radnika čine djeca kojima se njihov rad često ne isplaćuje. 

Drugi problem je taj što je cjelokupna proizvodnja namijenjena izvozu, tako da, kada nastupe krize zbog 
civilnih nemira i loše žetve najčešće uzrokovane sušama, Afrika nema rezervne zalihe hrane i nastupa glad. 
Nasuprot tome, razvijene zemlje često svoje viškove proizvodnje uništavaju jer im se zbog visokih troškova 
transporta preko oceana i tržišta koje ima veoma malo novaca koje može potrošiti sama trgovina ne isplati. 

Problemi afričke poljoprivrede datiraju još s kraja 1970-ih. Glavni uzročnici bih su vanjski trgovinski 
šokovi, neprestani sukobi, postojanje paradržavnih struktura i sustavno zanemarivanje poljoprivredne uloge 
u gospodarstvu. Također, velike suše 1968. - 1973. i 1982. - 1985., koje su uništile polovicu kontinenta i 
odnijele milijune žrtava, bacile su Afriku u tešku poljoprivrednu krizu koja traje i danas. Već sedamdesetih 












poljoprivredna proizvodnja bilježi pad od -0,3 % da bi se 
osamdesetih oporavila na 1,3 %, što ipak nije pratilo 
galopirajuću stopu rasta stanovništva. Time je izravno ugroženo 
dvije trećine afričke populacije izravno ovisne o poljoprivrednoj 
proizvodnji. 

Kontinent je osiromašen kolonijalizmom, infrastruktura je bila 
nezadovoljavajuća, a navodnjavanje slabo. Također, ograničeno 
je korištenje novih tehnologija u poljoprivredi. 

Većina novca ulaže se u sekundarni i tercijarni sektor koji se 
smatraju boljim potencijalnim izvorom zarade. Politika je takva 
da se i ulaganja u poljoprivredu koncentriraju gotovo isključivo 
na proizvodnju žitarica za izvoz jer je to često jedini izvor deviznog priljeva, i takvu je proizvodnju moguće 
oporezivati, za razliku od proizvodnje za domaće potrebe. Neke države čak i proizvode dovoljne količine 
hrane za vlastite potrebe, ali ga lokalno stanovništvo zbog visokih cijena ne može kupiti, a tako dobiveni 
viškovi se također izvoze. 



Egipatska kuhinja. 


Industrija 


Početkom 1960-ih većina afričkih zemalja doživjela je korjenite 
promjene - izborena je politička samostalnost, a da bi se riješili 
teške ovisnosti o uvozu robe iz bivših kolonijalnih sila i izvozu 
poljoprivrednih proizvoda, industrijski razvoj smatrao se 
dobrim rješenjem. Odabran je model zamjene uvoza po uzoru 
na Latinsku Ameriku, te su afrički proizvođači zamijenili uvoz 
robe iz razvijenog svijeta vlastitom proizvodnjom. Od 1965. do 
1973. industrijski rast tako je iznosio 14,6 %. 

Paralelno s favoriziranjem industrijske proizvodnje 
zanemarivala se poljoprivreda, o kojoj je većina afričkog 
stanovništva ovisila, a ovisi i danas. Nasuprot tome, već u 
razdoblju 1973. - 1983. industrijski je rast smanjen na jednu 
desetinu (1,4 %). Nije bio održiv na dulje vrijeme i industrija se nije mogla prilagoditi na vanjske promjene i 
šokove. Naftni šokovi, nesmanjena stopa rasta stanovništva, neprestani sukobi, rast vanjskog duga i loše 
gospodarenje doveli su do stagnacije, pada ulaganja i dužničkih kriza. Afrika je opet ovisila isključivo o 
poljoprivrednoj proizvodnji. 

Afričke države veliki su izvoznici najrazličitijih vrsta jeftinih sirovina za industrijsku proizvodnju u 
razvijenim zemljama Zapada. Velik je dio afričke industrije usredotočen na vađenje i preradu sirovina. To 
uključuje naftnu industriju, proizvodnju hrane, rudarstvo i proizvodnju tekstila. Afrika daje 77 % svjetske 
proizvodnje dijamanata, 62 % zlata, 26 % ugljena, 17 % bakra i boksita te znatne količine kobalta, volframa 
i ostalih ruda. 

Oko 15 % afričkog stanovništva zaposleno je u industrijskom sektoru. Preko polovice industrijske 
proizvodnje otpada na JAR, dok većina ostalog dijela dolazi iz zemalja uzduž sjeverne obale. Kako nemaju 
vlastite industrijske proizvodnje, ili je ona tek u začecima, ostale su afričke države prisiljene uvoziti skupe 
gotove proizvode na što troše velika sredstva iz državnih proračuna. Takvi su trgovinski odnosi doveli 
afričke zemlje do teškoga financijskog stanja. Vanjski dug prema razvijenim državama neprestano raste, a 
njegovo servisiranje nije moguće zbog nedostatka novca u proračunima. Danas postoji snažna inicijativa 
međunarodne zajednice da se afričkim državama otpišu vanjski dugovi. 



Tradicionalne marokanske cipele. 











Promet 


Promet je u Africi vrlo slabo razvijen, što je posljedica različitih 
prirodnih i društvenih čimbenika. Najvažnija je zapreka reljef, 
odnosno slaba razvedenost obale, strmi planinski rubovi nad njima, 
slapovi na rijekama, pustinje , prašume i močvare, te velike 
udaljenosti. Zato je Afrika u pretkolonijalnom razdoblju prometno 
bila vrlo zaostala, a takvo stanje je do danas tek djelomično 
popravljeno. 

Tradicionalan način prometa poput onoga na devi još se uvijek često 
koristi u slabije pristupačnim dijelovima Afrike, a u sredozemnoj 
Africi teret često prenose magarci i mazge. Pretkolonijalna Afrika 
južno od Sahare nije poznavala kola na kotačima sve do 19. stoljeća 
kada su Buri prodirali u unutrašnjost stepa volovskim zapregama. Kolonijalno razdoblje unosi bitne 
promjene - ubrzo je obala bila uključena u oceansku plovidbu, no problem je bio povezati unutrašnja 
proizvodna područja s obalom. I danas je taj problem prisutan. 

Afrika ima oko 8 000 km unutrašnjih plovnih puteva koji su zbog nedostatka međusobne povezanosti i 
povezanosti s morem gospodarski manje važni. Mreža rijeka Nila, Konga i Nigera pruža ograničene 
mogućnosti pristupa prostorima unutrašnjosti kontinenta jer brojni vodopadi i slapovi sprječavaju plovidbu 
duž većeg dijela riječnog toka. 

Afričke željeznice sagrađene su prvenstveno radi iskorištavanja prirodnih resursa i većina ih povezuje 
unutrašnjost s većim priobalnim gradovima, ostavljajući velike dijelove kontinenta nedirnutima - pet 
zemalja bez pristupa moru uopće nema željeznice (Mah, Gvineja Bisau, Sijera Leone, Liberija i Gvineja). 
Afrika ima manje željezničkih pruga od ijednog drugog kontinenta. Na 1 000 km 2 dolazi 2 km pruge. 
Najrazvijeniju mrežu željeznica ima JAR, na koju otpada 24 % svih afričkih pruga. Potpuno zasebnu 
željezničku mrežu ima Egipat (7 % afričkih pruga) i atlaske zemlje (13 % afričkih pruga). 

Nakon Prvog svjetskog rata Afrika dobiva i prve automobilske ceste. Mnoge su ceste izgrađene 1970-ih no 
gospodarske poteškoće otežavaju njihovo održavanje i proširivanje mreže. Velike udaljenosti, nedostatak 
drugih prometnih veza i potreba za brzom povezanošću sa svijetom dovode u najnovije doba do naglog 
razvitka zračnog prometa. 

Cestovni promet u Tanzaniji 























Ostali projekti 

U VVikimedijinu spremniku nalazi se članak na temu: Afrika 


Države u Africi 


Bocvana■ 


Samostalne države 


Zavisni teritoriji i autonomne regije 
Nepriznate države 


Alžir • Angola • Benin • Bjelokosna Obala ■ 

Burkina Faso • Burundi • Čad • Džibuti • Egipat 1 ) • 

Ekvatorska Gvineja • Eritreja • Etiopija • Gabon • Gambija • Gana • 
Gvineja • Gvineja Bisau • Južni Sudan • Južnoafrička Re publika • 
Kamerun • Kenija • Komori • Demokratska Republi ka Kongo • 
Republika Kongo • Lesoto • Liberija • Libija • Madagaskar • Malavi 

* Mali » Mauricijus * Mauretanija * Maroko * Mozambik * Namibija * 
Niger * Nigerija * Ruanda » Sejšeli * Senegal * Sijera Leone * 
Somalija * Srednjoafrička Republika * Sudan * Svazi * 

Sveti Toma i Princip • Tanzanija • Togo • Tunis • Uganda • Zambija 

* Zelenortska Republika » Zimbabve 

Ceuta • Kanari • Madeira • Mayotte • Melilla • Raspršeni otoci • 
Re union • Sveta Helena 2 ) • Zapadna Sahara 
Azavad • Somaliland • SADR 


- 1 ) Djelomično u Aziji. 2 ) Uključuje i zavisna područja otok Ascension i Trista n da Cunha . 


Kontinenti 

Antarktika Azija Australija Europa 

Geološki superkontinenti: 



Gondvana • Laurazija • Pangea • 1 

Rodinia 


Afrika 


Amerika 


Euroazija 


Oceanija 

Polovi 


Regije svijeta 

Istočna Afrika • Južna Afrika • Sjeverna Afrika • Srednja Afrika • Zapadna Afrika 
Afrički rog » Gvineja » Magreb » Sahel * Subsaharska Afrika » Sudan » Velika jezera 
. .. Angloamerika • Karibi • Pacifički sjeverozapad 

1 Srednja Amerika • Velika jezera • Velika nizina 

Južna Amerika Andske države • Gvajana • Južni konus • Latinska Amerika • Patagonija 
Istočna Azija • Jugoistočna Azija • Jugozapadna Azija • Južna Azija • 

Sjeverna Azija * Srednja Azija 

Anatolija • Arabija • Bliski istok • Daleki istok • Indijski potkontinent • Istočne Indije • 
Kavkaz * Levant » Sibir 

Istočna Europa • Jugoistočna Europa • Južna Europa • Sjeverna Europa • 

Srednja Europa • Zapadna Europa 

Balkanski poluotok • Baltik • Benelu ks • Britanski otoci • Mediteran • 

Nordijska regija * Skandinavija 

Australazija • Melanezija • Mikronezija • Polinezija • Pacifički obruč 
Arktik • Antarktik 


Azija 


Europa 


Dobavljeno iz "https://hr.wikipedia.org/w/index.php?title=Afrika&oldid=5547356" 


Ova stranica posljednji je put uređivana 3. lipnja 2020. u 07:42. 

